**Referat referansegruppemøte KSSB**

**Fredag, 4.6.21 kl. 14-15 Zoom**

Tilstede: Dorota (leder), Ellen, Bernt, Hans Kristian, Anne (brukerrepresentant), Bendik, Kristin, Bem (leder KSSB), dvs. fulltallig!

**2021-12 Åpning** (DW/BZ). Dorota ønsket velkommen.

**2021-13 Protokoll** for møtet 09.06.20 (DW). Ingen spesielle kommentarer.

**2021-14 Oppfølging av saker/orienteringssaker (BZ):**

* Årsrapport 2020: Sendt innen fristen fra KSSB og referansegruppen. Ikke fått noe tilbakemelding.
* Status av ERN-søknad Norge/OUS ved KSSB: Godkjent av ERN PaedCan, men prosessen med godkjenning fra EU ikke avsluttet. Regner med at det vil gå gjennom.
* Status Nasjonale MDT møter: Både CNS faggruppen og faggruppen for solide svulster utenom CNS er i gang med nasjonale møter (hver 2. uke), stor entusiasme rundt dette, svært viktig supplement til faggruppemøtene.
* Korona-konsekvenser for KSSB: Fortsatt all møtevirksomhet online, reise-/møtebudsjett nesten ubrukt siden krona rammet.

**2021-15 Personelle forandringer.** Maria W. Gunnes ansatt som ny KSSB leder fra 1.9. BZ går i pensjon 1.1.22, en del ferie og overlegepermisjon til høsten. Ansettelsen av Maria har ingen formell konsekvens for sammensetningen av ref.gruppen, men Dorota ønsker å bli erstattet som leder snarlig, forslag på ny leder (fortrinnsvis Tromsø evt Trondheim) bør være på plass til møte i januar 22.

**2021-16 Regnskap 2021. Planer for budsjett 2022**.Koronatiden samt det at forskningsprosjektene støttet av KSSB ikke har kommet i gang har bidratt til at vi har brukt mindre penger enn budsjettert. Budsjett 22 bør diskuteres på virtuell RG møte i september. Spesielt mtp tildelinger til patologiavdeling/snittarkiv, evt økning av tildelinger til registreringssykepleiere.

**2021-17 Utlysning av kompetansehevingsmidler:** Betydelige tildelinger for 2021, men hittil ikke kommet inn noen faktureringskrav, delvis pga at korona gjør hospitering i utlandet umulig. Enighet om ny utlysning til høsten.

**2021-18: Forskningsutlysninger:** En av forskerne som fikk tildeling i fjor (HUS)har trukket seg, den andre (OUS) er i gang fra 1.9.21. Vi planlegger ny utlysning av forskningsmidler til høsten, fortrinnsvis samme søknadsfrist som BKF. Bør være mulig å søke om 100% for 3 år eller 50% over 6 år. BZ undersøker dette med økonomiavdelingen. Bendik: Understreker viktigheten av årlig rapportering og mulighet for å stoppe videre midler dersom utilfredsstillende progresjon. Mindre risikofylt når det dreier seg om PhD kandidater som er i en etablert forskningsgruppe. BZ sender rundt utkast til utlysning, bør legges ut allerede før sommeren.

**2021-19 KSSB for all barnekreft? Nytt initiativ?** Dette temaet må nødvendigvis tas opp igjen når omgjøring av KSSB fra nasjonal kompetansetjeneste til nasjonalt nettverk blir mer konkret. Kort diskusjon uten konklusjoner.

**2021-20 Eventuelt:** BZ mottok noen varmende ord for innsatsen som KSSB leder og takker for alltid godt samarbeidet med referansegruppen.

**2021-21 Neste møte**: Online (zoom-) møte med ny leder på plass tirsdag 28.9., tid på dagen ikke bestemt, forslag 12-15. Dorota tar ansvar for organiseringen sammen med Maria.